Միշել Ռոդրիգես

Մայթե Միշել Ռոդրիգես (, ), ամերիկացի դերասանուհի։ Առավել հանրաճանաչություն նրան բերում են «Կորուսյալները» («Lost») հեռուստասերիալում Աննա Լյուիս Կորտեսի և «Ֆորսաժ» («The Fast and the Furious») կինոսերիալում Լետտի Օրտիսի դերերը։ Հանդիսատեսին հայտնի է «Ավատար» («Avatar»), «Չարի կացարան» («Resident evil»), «Ֆորսաժ», «Ֆորսաժ 4» («Fast & Furious») և «Բլադրեյն» («BloodRayne») ֆիլմերից։

 Կենսագրություն 
 Վաղ տարիներ 
Ռոդրիգեսը ծնվել է Տեխասի նահանգի Սան Անտոնիո քաղաքում, հայրը՝ պուերտո-ռիկացի Ռաֆայել Ռոդրիգես, ով ծառայում էր ԱՄՆ-ի Բանակում, մայրը՝ Կարմեն Միլադի Պեյրեդ, ծնված Դոմինիկյան Հանրապետությունում։ Նրա ծնողները բաժանվում են 1986 թվականին։ Ընդհանուր առումով, նա ունի 10 հարազատ և կես-արյունակից եղբայրներ և քույրեր։ Միշելին մասնակիորեն դաստիարակել է նրա խորապես կրոնադավ՝ Եհովայի վկաների հավատքից տատիկը (նրա մոր հավատքը), սակայն Միշելը հետագայում հրաժարվում է այդ հավատքից։

Ռոդրիգեսը իր մոր հետ երկու տարով տեղափոխվում է Դոմինիկյան Հանրապետություն, երբ նա 8 տարեկան էր, իսկ այնուհետև բնակվել է Պուերտո Ռիկոյում՝ մինչ 17 տարեկանը, այնուհետև նրանք բնակություն են հաստատում Ջերսի Սիթիում, Նյու Ջերսի։ Միշելը 17 տարեկանում թողնում է դպրոցը, սակայն ավելի ուշ վերադառնում է և ստանում կրթության վկայականը։ Միշելը որոշ ժամանակ հաճախում է բիզնես-դպրոց, իսկ հետագայում նպատակ ունենալով դառնալ ռեժիսոր և սցենարիստ, թողնում է այն։

 Կարիերա 
225px|մինի|ձախից|Միշել Ռոդրիգեսը Նյու Յորքում, Նորաձևության շաբաթում, 2006 թվականի գարուն
Միշելը փորձում է կարիերայի հասնել շոու-բիզնեսում, նկարահանվել է մասովկաներում, երբ մի անգամ հանդիպում է հայտարարության՝ «Կանացի մարտ» («Girlfight») փոքրաբյուջե անկախ ֆիլմի համար քասթինգի մասին։ Միշելը առաջ է անցնում ֆիլմում դերի մնացած 350 թեկնածուներից և ընտրվում է Դիանա Գուզմենի դերին, անհանգստացած իր անհաջողություններով և իր ագրեսիան բռնցքամարտի մարզումներին ուղղած կնոջ դերը։ Դա նրա առաջին լսումներն էին։ Ֆիլմը թողարկվում է 2000 թվականին և Ռոդրիգեսի խաղը նկատում են ինչպես քննադատները, այնպես էլ հանդիսատեսները։

Հետագայում նա ստանում է նշանակալից դերեր այլ հաջողակ ֆիլմերում, ներառյալ «Ֆորսաժ» և «Չարի կացարանը»։ 2002 թվականին նա արժանանում է 34-րդ հորիզոնականին «100 ամենասեքսուալ կանայք» ցուցակում, ըստ «Maxim» ամսագրի վարկածի։

2004 թվականին Ռոդրիգեսը մասնակցություն է ունենում «Halo 2» խաղի ձայնավորմանը։ Նաև ձայնավորել է Լիզ Ռիկարոյին «Cartoon Network» հեռուստաալիքի «IGPX» սերիալում։ 2005 և 2006 թվականներին խաղում է կոշտ ոստիկան Աննա Լյուսիա Կորտեսին «Կորուսյալները» հեռուստասերիալի երկրորդ եթերաշրջանում։ Հայտնում են, որ նրա կերպարը սպանվել է հեղինակների հետ տարաձայնությունների պատճառով, չնայած անձամբ Ռոդրիգեսը պնդում է, որ ըստ սցենարի նրա կերպարին պատք է սպանեին դեռևս ամենասկզբում։ Նա, ավելի ուշ, վերադառնում է սերիալ 2009 և 2010 թվականներին, մի քանի սերիաներում։

2008 թվականին նա հայտնվում է «Ճակատամար Սիեթլում» ֆիլմում, Շարլիզ Թերոնի հետ։ 2008 թվականի մարտի 6-ին հայտնի է դառնում, որ Միշելկ համաձայնվել է «Ֆորսաժ» ֆիլմի չորրորդ մասում դերի, որը թողարկվում է կինոթատրոններում 2009 թվականի ապրիլի 3-ին։ Միշելը նաև նկարահանվել է Ջեյմս Քեմերոնի «Ավատար» բարձրաբյուջե, գիտա-ֆանտաստիկ, արկածային ֆիլմում, որը թողարկվում է 2009 թվականի դեկտեմբերի 18-ին։ Նկարահանվել է (և հանդես եկել որպես պրոդյուսեր) «Արյունալի կածան» («Trópico de Sangre») անկախ ֆիլմում, հիմնված Միրաբալ քույրերի պատմության վրա, ովքեր սպանվել էին 1960 թվականին դոմինիկյան բռնապետ Տրուխիլյոի կողմից, նրա կկառավարման դեմ դիմադրության համար։

2010 թվականի հուլիսի 12-ի դրությամբ, Միշելի մասնակցությամբ ֆիլմերը Միացյալ Նահանգներում հասել են 1 272 734 719 և ամբողջ աշխարհում 3 686 521 043 դոլար ցուցանիշի։ Նաև հայտնվել է Ռոբերտ Ռոդրիգեսի «Մաչետե» («Machete», 2010 թվական) ֆիլմում և «Այլմոլորակային ներխուժում. Մարտ Լոս Անջելսի համար» («Battle: Los Angeles», 2011 թվական) գիտա-ֆանտաստիկ ֆիլմում։

2015 թվականին Միշելը նկարահանվում է երգչուհի Դեմի Լովատոյի «Confident» երգի տեսահոլովակում։

 Գրական գործունեություն 
Այժմ Միշելն աշխատում է երկու սցենարների վրա։ Առաջինը՝ ընտանեկան ֆիլմ, հիմնված «2012 պատմություն մաքրության, կենդանիների և երեխաների մասին» հայացքների վրա«Michelle Rodriguez Writing Kids Film»; September 18, 2008։ Երկրորդը՝ 1997 թվականի գերմանական «Բանդիտները» ֆիլմի ամերիկյան ռեմեյկի տարբերակ, որը նա նկարագրում է որպես «չորս աղջիկների մասին, ովքեր փախչում են բանտից և հետապնդվում ֆեդերալների և MTV ներկայացուցիչների կողմից»Rodriguez Talks Modern Warfare and Dodging Earthquakes"; December 14, 2009։

 Անձնական կյանք 
2000 թվականի սկզբին դադարեցնում է հարաբերությունները իր բոյ-ֆրենդ մուսուլմանի հետ նրա կողմից կրոնական պահանջների պատճառով։ «Ֆորսաժ» ֆիլմի նկարահանումների ժամանակ, 2001 թվականին, Ռոդրիգեսը սիրավեպ ուներ Վին Դիզելի հետ։

2003 թվականին համբուրվելիս լուսանկարվում է Քայլի Մինոուգի բոյ-ֆրենդ Օլիվյե Մարտինեսի հետ («S.W.A.T.. Հրեշտակների քաղաքի հատուկ ջոկատայինները» («S.W.A.T.») ֆիլմում իր խաղընկերը) Շոն Քոմսի (P. Diddy) զբոսանավում երեկույթի ժամանակ, Ֆրանսիայի հարավում։

2005 թվականին բիսեքսուալ դերասանուհի Կրիստանա Լոկենը խոստովանում է, որ նրանք հարաբերություններ են ունեցել, չնայած Ռոդրիգեսը դա չի հաստատում։ 2006 թվականին Միշելը անգլիական «Cosmopolitan» ամսագրին խոստովանում է,
որ ինքը լեսբուհի չէ, չնայած փորձարարություն է ունեցել երկու սեռերի հետ էլ։

2007 թվականի հունիսին «Curve» ամսագիրը «Վատ բիսեքսուալ աղջիկը» անվանումով հոդված է գրում Միշելի մասինMichelle Rodriguez 'Curve' cover controversial  Retrieved May 2, 2008.։ Ռոդրիգեսը երբեք հարցազրույց չի տվել այդ ամսագրին և ի պատասխան օգտագործել է իր բլոգը, որպեսզի արտահայտի իր դժգոհությունը։

2008 թվականի սկզբին Միշելը կրկին լուսանկարվում է Մարտինեսի հետ, ճաշելիս Լոս Անջելեսի «Chateau Marmont Hotel» հյուրանոցում, որտեղ կանգ էր առել դերասանը։ Թղթակիցները պնդում են, որ Միշելը նաև առավոտյան նկատվել է այդ հյուրանոցից դուրս գալիս։

2008 թվականի նոյեմբերին, դոմինիկյան «Cayena» ամսագրին հարցազրույց տալիս, Ռոդրիգեսը վերջնականապես հայտարարաում է, որ ինքը լեսբուհի չէ։

2013 թվականի հոկտեմբերին, «Entertainment Weekly»-ին տված հարցազրույցում, Միշելը ասում է, որ ինքը բիսեքսուալ էActress Michelle Rodriguez comes out as bisexual: ‘I’m too curious not to be’ — PinkNews.co.uk։

2014 թվականի սկզբներին ԶԼՄ-ներում լուր է հայտնվում, որ Միշել Ռոդրիգեսը հանդիպում է բրիտանացի թոփ-մոդել Կարա Դելևինի հետ։ Հետագայում նրանք բաժանվում են և Միշելի մոտ սիրավեպ է սկսվում դերասան Զաք Էֆրոնի հետ։

 Խնդիրներ օրենքի հետ 
225px|մինի|աջից|Միշել Ռոդրիգեսը 2009 թվականին Ջեյմս Քեմերոնին Հոլիվուդի փառքի ծառուղիում աստղ շնորհելու արարողության ժամանակ
2002 թվականի մարտին Միշելը ձերբակալվում և մեղադրվում է սենյակակից հարևանուհու վրա հարձակման համար։

2003 թվականի նոյեմբերին Ռոդրիգեսը դատարան է կանչվում երկու ճանապարհային միջադեպերի մեջ մեղադրանքով՝ հուլիսի 22-ին նա լքել է ճանապարհային պատահարի վայրը նրանից հետո, երբ հարվածել է մոտոցիկլավարին, իսկ նոյեմբերի 4-ին նա գերազանցել է սահմանված արագությունը խաչմերուկը հատելիս, լինելով անսթափ վիճակում։ Երկու դեպքում էլ նրան ժամանակավորապես զրկել են վարորդական իրավունքից։ 2004 թվականի հունիսին նա կանգնել է Լոս Անջելեսի դատարանի առջև, չցանկանալով վիճարել այդ երեք մեղադարնքնեը՝ պատահարի վայրը լքելը, անսթափ վիճակում մեքենա վարելը և վարումը դադարեցված վարորդական իրավունքով։ Նրան բանտ են նստեցնում 48 ժամով և հասարակական աշխատանքներ են նշանակում Նյու Յորքի երկու դիարաններում և հիվանդանոցներում։ Ավարտելով ալկոհոլից տարավարժվելու երեքամսյա ծրագիրը, նա փորձաշրջան է ստանում երեք տարի ժամկետով։

2005 թվականին, Հավայան կղզիներում «Կորուսյալները» ֆիլմի նկարահանումների ժամանակ, Ռոդրիգեսին բազմաթիվ անգամ հրամայվում է կանգնել՝ նա ընթանում էր 83 մղոն ժամում արագությամբ, թույլատրված 55-ի փոխարեն։ Նոյեմբերի 1-ին նա տուգանվում է 357 դոլարով, 300 դոլար արագության գերազանցման համար (90 մղոն թույլատրված 35-ի փոխարեն) հոկտեմբերի 20-ին, ինչպես նաև, տուգանքի է ենթարկվում օգոստոսի 24-ին 197 դոլարով՝ 80 մղոն ժամում ընթացքի համար, թույլատրված 50-ի փոխարեն։

Ռոդրիգեսը և «Կորւսյալները» սերիալում նրա խաղընկեր Սինթիա Ուոթորսը, ով ընթանում էր ուրիշ մեքենայով, կանգնեցվում և ձերբակալվում են 2005 թվականի դեկտեմբերի 1-ի առավոտյան Հավայան կղզիներում, երկուսն էլ չեն անցնում ալկոհոլի թեստը։ Նրանք ստիպված են լինում վճարել 500 դոլլար գրավ։ Ոստիկանական լուսանկարները տեղադրվում են Smoking Gun կայքում։ Ռոդրիգեսը դիմում է մեղադարանք չներկայացնելու խնդրանքով, սակայն 2006 թվականի ապրիլին նա դատարանի առջև է կանգնում անսթափ վիճակում մեքենա վարելու մեղադարքով։ Նա ընտրում է 500 դոլլար տուգանքը և 5 օրվա բանտարկությունը, 240 ժամ հասարակական աշխատանքների փոխարեն։ 2006 թվականի ընթացքում, ABC հեռուստաընկերության «Good Morning America» շոուին տված հարցազրույցում, Ռոդրիգեսն ասում է, որ դաժան փորձությունները նրան ստիպում են հասունանալ։ Այն հանգամանքները, որ նրա և Սինթիա Ուոթերսի կերպարները սպանվում են սերիալում, բազմաթիվ երկրպագուների կողմից ընդունվում են որպես նրանց բանտարկության արդյունք, սակայն Ռոդրիգեսը և պրոդյուսերները հայտարարում են, որ նրանց հեռանալը շոուից ծրագրավորված էր դեռևս եթերաշրջանի սկզբից, իսկ բանտարկությունը միայն զուգադիպություն էր։

Կապված նրա հետ, որ Հավայան կղզիներում միջադեպը հանդիսանում էր Լոս Անջելեսյան նրա փորձաշրջանի խախտում, Ռոդրիգեսը 2006 թվականի մայիսի 1-ին դատապարտվում է 60-օրյա բանտարկության և ալկոհոլյան կախվածությունից բուժման 30-օրյա ծրագրի, ինչպես նաև 30-օրյա հասարակական աշխատանքների։ Բանտերի ծանրաբեռնության հետ կապված նա ազատվում է հենց նույն օրը, երբ դատապարտվում է։ 2006 թվականի հունիսին նա ստիպված էր կատարել դատարանի որոշումը, այսինքն, զբաղվել հասարակական աշխատանքներով։

 Ֆիլմագրություն 
 Դերակատարումներ 
Թիվ  Ֆիլմի անուն  Բնօրինակի անվանումը Դերը  Ժանր  Ռեժիսոր  Խաղընկերներ  2000  Կանացի կռիվ  Girlfight  Դիանա Գուզման  Դրամա, Սպորտային  Կարին Կուսամա  Ջեյմ Տիրելի,Պոլ Կելդերոն,Սանտյագո Դուգլաս,Ռեյ Սանտյագո 2001  Բախում Նյու Յորքում  3 A.M.  Սալգադո  Մելոդրամա, Քրեական, Դետեկտիվ  Լի Դևիս  Դեննի Գլովեր,Պեմ Գրիեր,Սարիտա Չոուդխուրի,Արյին Գ. Ավտրամանի 2001  Ֆորսաժ  The Fast and the Furious  Լետի Օրտիս  Մարտական, Թրիլեր, Քրեական  Ռոբ Կոեն  Պոլ Ուոկեր,Վին Դիզել,Ջորդանա Բրյուսթեր,Ռիկ Յուն 2002  Չարի կացարան  Resident Evil  Ռաին Օկամպո  Սարսափ, Ֆանտաստիկ, Մարտական, Թրիլեր, Արկածային  Պոլ Ու. Ս. Անդերսոն  Միլա Յովովիչ,Էրիկ Մեբիաս,Ջեյմս Պյուրֆոյ,Մարտին Կրյուզ 2002  Կապույտ ալիք  Blue Crush  Էդեն  Դրամա, Մելոդրամա, Սպորտային  Ջոն Ստոկուել  Քեյթ Բոսվորտ,Մեթյու Դևիս,Սանո Լեյկ,Միկա Բուրեմ 2003  S.W.A.T.: Հրեշտակների քաղաքի հատուկ ջոկատը  S.W.A.T.  Քրիս Սանչես  Մարտական, Թրիլեր, Քրեական  Կլարկ Ջոնսոն  Սեմյուել Լ. Ջեքսոն,Քոլին Ֆարել,LL Կուլ Ջեյ,Ջոշ Չարլզ 2004 – 2010  Կորուսյալները  Lost  Աննա Լուչիա Կորտես  Սերիալ, Ֆանտաստիկ, Ֆենտեզի, Թրիլեր, Դրամա, Դետեկտիվ, Արկածային  Ջեք Բենդեր Սթիվեն Ուիլյամս Պոլ Ա. Էդվարդս  Մեթյու Ֆոքս,Էվանջելին Լիլի,Ջոշ Հոլոուեյ,Տերի Օ’Կուինն,Նևին Էնդրյուս 2004  Վերահսկում  Control  Թերեզա  Ֆանտաստիկ, Թրիլեր, Քրեական  Տիմ Հանտեր  Ռեյ Լիոթա,Ուիլեմ Դեֆո,Սթիվեն Ռի,Պոլի Ուոքեր 2005  Բլադրեյն  BloodRayne  Կատարին  Սարսափ, Ֆենտեզի, Մարտական, Արկածային  Ուվե Բոլ  Քրիստաննա Լոկեն,Մայքլ Մեդսեն,Մեթյու Դևիս,Ուիլ Սենդերսոն,Ջերալդինա Չապլին 2005  Անմահ Գրանդ Պրի  IGPX: Immortal Grand Prix  Լիզ Ռիկարո (հնչյունավորում), անգլերեն տարբերակ  Սերիալ, Անիմե, Մուլտֆիլմ, Ֆանտաստիկ, Մարտական  Հոնգո Միտսուրու Շունսուկե Տադա  Խինդեն Ուոլշ,Կոդզյո Միտո,Վանիլա Յամադզակի,Դագ Էրխոլց,Մեգան Հոլինգսխեդ 2006 –  CollegeHumor կազմակերպություն  CollegeHumor Originals  Jessica  Կարճամետրաժ, Սերիալ, Կատակերգություն  Մեթյու Պոլոկ Vincent Peone Ջոշ Ռուբեն  Ջոշ Ռուբեն,Patrick Cassels,Streeter Seidell,Սեմյուել Ռիչ,Բրայան Մերֆի 2006  Շնաթոկ  The Breed  Նիկի  Սարսափ, Թրիլեր  Նիկոլաս Մասթանդրեա  Օլիվեր Հադսոն,Տերին Մեննինգ,Էրիկ Լայվլի,Հիլ Հարպեր 2007  Ճակատամարտ Սիեթլում  Battle in Seattle  Լու  Մարտական, Դրամա  Ստյուարտ Տաունսենդ  Անդրե Բենջամին,Ջենիֆեր Կարպենտեր,Վուդի Հարելսոն,Մարտին Հենդերսոն,Ռեյ Լիոթա 2008  Գիշերային այգիներ  Gardens of the Night  Լմուսի (աղջիկ մեքենայում)  Դրամա  Դեմիան Խերիս  Ջիլիան Ջեյկոբս,Ջոն Մալկովիչ,Ռայան Սիմպկինս,Թոմ Առնոլդ,Քևին Զեգերս 2008  Հեքիաթ կատուների համար (վիդեո)  A Cat's Tale ... Jujube (հնչյունավորում)  Մուլտֆիլմ, Ֆենտեզի, Կատակերգություն, Արկածային, Ընտանեկան   Ջերեմի Սիսթո,Շեննոն Կոնլոն,Տրոյ Գերիտի,Մարա Լեյն 2009  Ֆորսաժ 4  Fast & Furious  Լետի Օրտիս  Մարտական, Թրիլեր, Դրամա, Քրեական  Ջասթին Լին  Վին Դիզել,Պոլ Ուոկեր,Ջորդանա Բրյուսթեր,Ջոն Օրտիզ 2009  Ավազակներ (վիդեո)  Los Bandoleros ... Letty Ortiz  Կարճամետրաժ, Մարտական, Դրամա  Վին Դիզել  Վին Դիզել,Սանգ Քենգ,Տեգո Կալդերոն,Դոն Օմար 2009  Ավատար  Avatar  Տրուդի Չակոն  Ֆանտաստիկ, Մարտական, Դրամա, Արկածային  Ջեյմս Կեմերոն  Սեմ Ուորտինգտոն,Զոի Սալդանա,Սիգուրնի Ուիվեր,Սթիվեն Լենգ 2010  Արյունոտ կածան  Tropico de Sangre  Միներվա Միրաբալ  Դրամա, Պատմական  Juan Delancer  Հուան Ֆերնանդես,Սերջո Կարլո,Կլոդեթ Լալի,Ալեքսանդր Էսթրելա 2010  Մաչետե  Machete  Լուս  Մարտական, Թրիլեր, Կատակերգություն, Քրեական  Էտան Մանիկիս Ռոբերտ Ռոդրիգես  Դեննի Տրեխո,Ջեսիկա Ալբա,Ջեֆ Ֆեյի,Ռոբերտ Դե Նիրո 2011  Այլմոլորակային ներխուժում. Մարտ Լոս Անջելեսի համար  Battle Los Angeles  սերժանտ Ելենա Սանթոս  Ֆանտաստիկ, Մարտական  Ջոնաթան Լիբեսման  Աարոն Էկխարտ,Բրիջետ Մոյնեխեն,Մայքլ Պենյա,Ռամոն Ռոդրիգեզ 2011  Blacktino  Blacktino  Շառլոտա Ֆոսթեր Ջեյն  Կատակերգություն  Աարոն Բարնս  Օսթին Մարշալ,Դևին Ռեյ,Տայգեր Շյու,Դեննի Տրեխո 2012  Չարի կացարան. Հատուցում  Resident Evil: Retribution  Ռեյն  Սարսափ, Ֆանտաստիկ, Մարտական, Թրիլեր  Պոլ Ու. Ս. Անդերսոն  Միլա Յովովիչ,Սիեննա Գիլորի,Արիանա Էնջինիր,Լի Բինբին 2013  Մաչետեն սպանում է  Machete Kills  Լուս  Մարտական  Ռոբերտ Ռոդրիգես  Դեննի Տրեխո,Էմբեր Խյորդ,Սոֆիա Վերգարա,Չարլի Շին 2013  Ֆորսաժ 6  The Fast and the Furious 6  Լետի Օրտիս  Մարտական, Թրիլեր, Դրամա, Քրեական  Ջասթին Լին  Վին Դիզել,Պոլ Ուոկեր,Դուեյն Ջոնսոն,Լյուկ Էվանս 2013  Տուրբո (ձայնավորում) Turbo  Մուլտֆիլմ  Դևիդ Սորեն  Սնուպ Դոգգ,Պոլ Ջամաթի,Լուիս Գուզման,Բիլ Հեյդեր,Ռիչարդ Ջենկինս 2013  Ստորգետնյա կատակերգություն  InAPPropriate Comedy  Հերիեթ  Կատակերգություն  Վինս Օֆեր  Ռոբ Շնայդեր,Էդրիան Բրոուդի,Լինդսի Լոխան,Էրի Շաֆիր 2015  Ֆորսաժ 7  Furious 7  Լետի Օրտիս  Մարտական, Թրիլեր, Դրամա, Քրեական  Ջասթին Լին  Վին Դիզել,Պոլ Ուոկեր,Ջեյսոն Սթեթհեմ,Դուեյն Ջոնսոն 2015  Ֆորսաժ. Գերբեռնված  Fast & Furious: Supercharged  Լետի Օրտիս  Մարտական, Թրիլեր, Դրամա, Քրեական  Ջասթին Լին  Վին Դիզել,Պոլ Ուոկեր,Ջեյսոն Սթեթհեմ,Դուեյն Ջոնսոն

 Մրցանակներ և անվանակարգումներ 
 Թվական  Ֆիլմի անվանում  Մրցանակ  Անվանակարգ  Արդյունք 2000  Կանացի կռիվ  Deauville Film Festival  Լավագույն չարագործուհի   2000  Կանացի կռիվ  Independent Spirit Award  Լավագույն նորամուտ   2000  Կանացի կռիվ  National Board of Review  Լավագույն նորեկ դերասանուհու բեկում   2000  Կանացի կռիվ  Gotham Award  Լավագույն բեկում   2000  Կանացի կռիվ  Las Vegas Film Critics Society Award  Լավագույն նորակ դերասանուհի  2000  Կանացի կռիվ  Chicago Film Critics Association Award  Ամենախոստումնալից նորամուտ   2000  Կանացի կռիվ  Las Vegas Film Critics Society Award  Լավագույն դերասանուհի   2000  Կանացի կռիվ  Online Film Critics Society Award  Լավագույն կինոնորամուտ   2000  Կանացի կռիվ  Black Reel Award  Լավագույն դերասանուհի   2000  Կանացի կռիվ  ALMA Award  Լավագույն լատինո դերասանուհու կերպար ֆիլմում   2001  Ֆորսաժ  ALMA Award  Լավագույն կինոդերասանուհի   2001  Բախում Նյու Յորքում  ALMA Award  Ականավոր դերասանուհի հեռուստասերիալում   2002  Կապույտ ալիք  MTV Movie Award  Լավագույն դերասանական կազմ   2003  S.W.A.T.: Հրեշտակների քաղաքի հատուկ ջոկատը  Imagen Foundation Award  Երկրորդ պլանի լավագույն դերասանուհի   2005  Բլադրեյն  Ոսկե ազնվամորի  Երկրորդ պլանի վատագույն դերասանուհի   2009  Ֆորսաժ 4  ALMA Award  Լավագույն կինոդերասանուհի   2011  Այլմոլորակային ներխուժում. Մարտ Լոս Անջելեսի համար  ALMA Award  Լավագույն հեռուստադերասանուհի դրամայում   2013  Ֆորսաժ 6  Premios Tu Mundo  Տարվա լավագույն կինոգործիչ Լատինական Ամերիկայից   2013  Ֆորսաժ 6  Teen Choice Award  Լավագույն հեռուստադերասանուհի էքշնում   2015  Ֆորսաժ 7  Teen Choice Award  Լավագույն դերասանուհի էքշնում   2015  Ֆորսաժ 7  People's Choice Award  Լավագույն հեռուստադերասանուհի էքշնում  

 Ծանոթագրություններ 

 Արտաքին հղումներ 

 Միշել Ռոդրիգեսը TV.com կայքում 

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Հոլիվուդյան դերասաններ
Կատեգորիա:Սան Անտոնիո քաղաքում ծնվածներ
Կատեգորիա:Ամերիկացի սցենարիստներ